

2026ko otsailaren 17a
EH Bildu Nafarroa talde parlamentarioari atxikitako foru-parlamentari Mikel Zabaleta Aramendia jaunak 11-26/PES-00022 galdera egin du, idatziz erantzun dakion, Lurraldea eta Hirigintza Antolatzeko foru lege-proiektuari buruz. Bada, Nafarroako Gobernuko Lurralde Kohesiorako kontseilariak hau jakinarazten du:
Administrazio-izapidetzearen zein fasetan dago Lurraldearen Antolamenduari eta Hirigintzari buruzko foru-lege proiektua?
· Lehen hiru faseak gainditu dira, Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen 133. artikuluarekin bat etorriz:
– “Lurraldearen Antolamenduari eta Hirigintzari buruzko Foru Lege berrirako oinarriak” dokumentua egitea
– Lege-xedapena egiteko prozedura hasteko erabakia
– Aurretiazko kontsulten fasea
· Une honetan prozesuaren laugarren fasea aurreratuta dago: foru lege-aurreproiektua egitea
Nafarroako Gobernuak noizko aurreikusten du onestea foru-lege proiektu hori Gobernuaren bilkuran?
Lurralde Antolamenduko Zuzendaritza Nagusiak foru-lege proiektua gobernu-bilkuran 2026ko azken hiruhilekoan onestea aurreikusten du. 
Nahitaezko zer txosten eta zer administrazio- edo kontsulta-izapide geratzen dira betetzeko, Nafarroako Gobernuak onetsi aurretik?
Izapideak:
– Aurreproiektua idaztea. 
– Kontsultak ukitutako Departamentuei 11/2019 FAren 132. artikuluaren arabera: Landa Garapena eta Ingurumena; Industria eta Enpresen Trantsizio Ekologiko eta Digitalekoa; Etxebizitza, Gazteria eta Migrazio Politikak eta Lurralde Kohesioa.
– Toki Araubideko Foru Batzordearen txostena.
– Lurralde Politikaren Gizarte Kontseiluaren txostena.
– Araugintzako Zerbitzuaren txostena.
– Koordinazio Batzordea.
– Nafarroako Gobernuak onestea.
Nahitaezko txostenei eta memoriei dagokienez, 11/2019 FAren 132.3 artikuluarekin bat etorriz, honako hauek dira:
· Arau-memoria
· Memoria ekonomikoa
– Aurrekontuen ZNaren txostena
– Ogasuneko kontu-hartzaile delegatuaren txostena
· Justifikazio-memoria
· Antolamendu-memoria
– Funtzio Publikoaren ZNaren txostena
· Generoaren araberako eraginaren txostena
· Irisgarritasunaren eta desgaitasunaren eraginari buruzko txostena
· Lurralde Kohesiorako Departamentuko Idazkaritza Tekniko Nagusiaren txostena
Iruñean, 2026ko otsailaren 16an
Lurralde Kohesiorako kontseilaria: Óscar Chivite Cornago.

